Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 317/11/6601	Banská Bystrica, 5.3.2012
EEČ : 2-45-54-2012

U Z N E S E N I E

Trestná vec:	obvinený XXXXX 
Zločin:	neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
ako konateľ a osoba konajúca a rozhodujúca v mene spoločnosti XXXXX, a súčasne osoba zodpovedná za odvod poistného na sociálne poistenie za platiteľa spoločnosť XXXXX za obdobie december 2008 až jún 2009, za obdobie august 2009 až október 2010, ako aj za obdobie január 2011 až marec 2011, neplnil povinnosti vyplývajúce mu zo Zákona č. 461/2003 Z.z. o sociálnom poistení v znení neskorších predpisov, takým spôsobom, že zadržal a na účet určeného príjemcu, ktorým bola XXXXX, pobočka XXXXX, XXXXX, neodviedol poistné na sociálne poistenie za zamestnancov uvedenej spoločnosti, ktoré zrazil z ich hrubej mesačnej mzdy a to vo väčšom rozsahu predstavujúcom za uvedené obdobia sumu celkom 13.838,96 €, nakoľko však voči spoločnosti XXXXX XXXXX bolo vedené reštrukturalizačné konanie do ktorého si svoje pohľadávky vzniknuté do marca 2010 prihlásila aj XXXXX a XXXXX XXXXX zo dňa 23.08.2010 č.k. 1R 1/2010 potvrdil reštrukturalizačný plán zo dňa 04.06.2010 prijatý schvaľovacou schôdzou dňa 10.08.2010, v zmysle ktorého bolo spoločnosti XXXXX okrem iného odpísaných 50 % pohľadávok Sociálnej poisťovne, teda spoločnosť XXXXX dlhuje Sociálnej poisťovni na poistnom za zamestnancov za vyššie uvedené obdobie sumu vo väčšom rozsahu predstavujúcom sumu 9.818,43 €.  

Právna veta:
lebo zanikla trestnosť činu
Odôvodnenie:
Dňa 22.06.2011 bolo vyšetrovateľom Odboru kriminálnej polície OR PZ XXXXX uznesením podľa § 199 ods. 1 Trestného poriadku pod ČVS:ORP-397/OEK-BB-2011 začaté trestné stíhanie pre pokračovací zločin neodvedenie dane a poistného podľa § 277 ods. 1, ods. 2 písm. b) Trestného zákona č. 300/2005 Z.z., ktorého sa dopustil doposiaľ neznámy páchateľ v mieste, čase a spôsobom uvedeným vo výrokovej časti tohto uznesenia. 
Dňa 23.11.2011 bolo vyšetrovateľom Odboru kriminálnej polície OR PZ XXXXX uznesením podľa § 206 ods. 1 Trestného poriadku vznesené obvinenie XXXXX, nar. XXXXX v Banskej Bystrici, trv. bytom XXXXX XXXXX, pre pokračovací zločin Neodvedenia dane a poistného podľa § 277 ods. 1, ods. 2 písm. b) Trestného zákona.
Obvinenie bolo XXXXX vznesené na základe výpovede zástupcu Sociálnej poisťovne pobočky XXXXX - XXXXX, na základe vypracovaného Znaleckého posudku č. 33/2011, ktorý vypracoval znalec z odboru ekonómia a manažment, odvetvie financie, účtovníctvo a daňovníctvo XXXXX, ktorý bol do konania pribratý dňa 08.09.2011 uznesením podľa § 142 ods. 1 Trestného poriadku, ako aj na základe zabezpečených listinných dôkazových materiálov a to najmä prehľadu neodvedeného poistného do Sociálnej poisťovne pobočky XXXXX, výkazov Sociálnej poisťovne pobočky XXXXX vzťahujúce sa na platiteľa poistného spoločnosť XXXXX a účtovných dokladov spoločnosti XXXXX  
V prípravnom konaní bol v procesnom postavení obvineného vypočutý XXXXX, v procesnom postavení svedka - poškodeného bol za Sociálnu poisťovňu pobočka XXXXX vypočutý XXXXX, ako bola vypočutá aj svedkyňa XXXXX a znalec XXXXX. 
Obvinený XXXXX pri výsluchu dňa 15.12.2011 uviedol, že je súčasným a jediným konateľom spoločnosti XXXXX. Z výpovede XXXXX vyplynulo, že konateľom spoločnosti bol v období od 03.02.2004 do 12.08.2008 a súčasne od 03.02.2010 až do súčasnosti. V období od 13.08.2008 do 02.02.2010 bol konateľom spoločnosti XXXXX, XXXXX, so vznikom funkcie 28.07.2008, avšak aj keď bol konateľom spoločnosti XXXXX, on ako konateľ o ničom nerozhodoval, nerozhodoval ani o finančných prostriedkoch spoločnosti, teda ani o ich použití. Počas tohto obdobia (kedy bol konateľom XXXXX) v mene spoločnosti konal a rozhodoval XXXXX, nakoľko bol XXXXX na to splnomocnený. XXXXX vo svojej výpovedi uviedol, že spoločnosť už od jej vzniku mala finančné problémy, zo začiatku príjmy spoločnosti stačili na pokrytie jej výdavkov. K zhoršeniu finančnej situácie v spoločnosti došlo niekedy v priebehu roku 2008, pretože spoločnosť prišla o dotácie od štátu. Z výpovede XXXXX tiež vyplynulo, že spoločnosť XXXXX, za svojich zamestnancov do Sociálnej poisťovne neplatila odvody, pretože spoločnosť bola v strate a aby bol zachovaný chod spoločnosti, rozhodol o tom, že najprv budú uhradené mzdy, krmivá, leasingy, energie. V januári roku 2010 XXXXX  požiadal o reštrukturalizácii spoločnosti, pričom dňa 9.3.2010 bola schválená reštrukturalizácia a za správcu bola ustanovená XXXXX (teraz už XXXXX), bol schválený aj reštrukturalizačný plán, na základe ktorého bolo spoločnosti XXXXX 50 % pohľadávok Sociálnej poisťovne odpustených. 
V závere výpovede XXXXX uviedol, že dňa 14.12.2011 spoločnosť XXXXX uhradila prevodom z účtu spoločnosti XXXXX a to z účtu č. XXXXX dlžnú sumu Sociálnej poisťovni v celkovej sume 59.149,73 € za celé predchádzajúce obdobie, teda za rok 2008, 2009, 2010, ako aj za rok 2011,  teda v tejto sume sú zahrnuté aj odvody za sociálne poistenie za zamestnancov spoločnosti XXXXX za obdobie december 2008 až marec 2011. O tomto tvrdení predložil Hromadný príkaz na úhradu do tuzemska zo dňa 14.12.2011 z XXXXX.
V prípravnom konaní bol k predmetnej veci vypočutý XXXXX - právnik Sociálnej poisťovne pobočky XXXXX XXXXX vo svojej výpovedi dňa 28.06.2011 uviedol, že XXXXX eviduje dlžné poistné na sociálne poistenie za 11 až 14 zamestnancov obchodnej spoločnosti XXXXX za obdobie december 2008 až jún 2009, tiež za obdobie august 2009 až október 2010, ako aj za obdobie január až marec 2011  v celkovej výške 13.838,96 €. Konateľom spoločnosti bol XXXXX, pričom podľa informatívneho výpisu z obchodného registra zo dňa 16.05.2011 zverejneného na internete, k zrušeniu obchodnej spoločnosti nedošlo, nebol na ňu vyhlásený konkurz a nie je v likvidácii. V roku 2010 bola ukončená reštrukturalizácia dlžníka. 
XXXXX bol opäť vypočutý dňa 23.01.2012, pričom uviedol, že spoločnosť XXXXXXXXXX, vstúpila dňom 10.03.2010 do reštrukturalizácie, do ktorej riadne prihlásila svoju pohľadávku aj Sociálna poisťovňa v celkovej výške 30.943,64 €. V tejto sume bola zahrnutá aj pohľadávka vzniknutá z titulu neodvedeného poistného za zamestnancov spol. XXXXX., za obdobia december 2008 až jún 2009, tiež za august 2009 až február 2010 (teda vrátane februára 2010) vo výške 13.838,96 €. Tým, že súd povolil reštrukturalizáciu a následne schválil reštrukturalizačný plán zo dňa 04.06.2010, v zmysle ktorého bolo 50 % pohľadávok z prihlásenej sumy schválené (15.471,82 €) na úhradu v piatich splátkach a to v období od 20.12.2010 do 20.12.2014 a 50 % pohľadávok bolo Sociálnou poisťovňou odpísaných. To znamená, že spoločnosť XXXXX, na základe súdneho rozhodnutia (teda po odpísaní pohľadávky) dlhovala Sociálnej poisťovni pobočka XXXXX dlžné poistné za svojich zamestnancov  za obdobie december 2008 až február 2010 vo výške 4.020,54 € a za mesiace marec 2010 až október 2010 a za január 2011 až marec 2011 vo výške 5.797,89 €. XXXXX vo svojej výpovedi uviedol, že dlžné poistné za zamestnancov za obdobie december 2008 až jún 2009, tiež za obdobie august 2009 až november 2010, tiež za obdobie január 2011 až marec 2011 v celkovej výške  9.818,43 € bolo spoločnosťou XXXXX uhradené prevodom z účtu v banke dňa 14.12.2011. XXXXX v závere uviedol, že XXXXX ku dňu jeho výsluchu (23.01.2012) neeviduje dlžné poistné za zamestnancov spol. XXXXX, za obdobie, ktoré bolo predmetom podaného trestného oznámenia a následne ktoré bolo predmetnom vyšetrovania a súčasne o tomto tvrdení XXXXX predložil prehľadnú tabuľku úhrad vyhotovenú dňa 17.01.2012 vedúcou Odboru vymáhania pohľadávok Sociálnej poisťovne pobočky Banská Bystrica. 
Zločinu Neodvedenia dane a poistného podľa § 277 ods. 1, ods. 2 písm. b) Trestného zákona sa dopustí, kto vo väčšom rozsahu zadrží a neodvedie určenému príjemcovi splatnú daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti, ktoré zrazí alebo vyberie podľa zákona.
Podľa § 86 písm. e) Trestného zákona trestnosť trestného činu Neodvedenia dane a poistného podľa § 277 Trestného zákona alebo Nezaplatenia dane a poistného podľa § 278 Trestného zákona zaniká, ak splatná daň a jej príslušenstvo alebo poistné bolo dodatočne zaplatené najneskôr v nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami.
Trestnosť zločinu Neodvedenia dane a poistného podľa § 277 ods. 1,    ods. 2 písm. b) Trestného zákona zanikla vzhľadom k tomu, že obchodná spoločnosť XXXXX resp. jej konateľ XXXXX  dňa 14.12.2011 dodatočne v plnom rozsahu uhradil Sociálnej poisťovni, pobočke XXXXX dlžné poistné na sociálne poistenie za zamestnancov uvedenej spoločnosti za obdobie december 2008 až jún 2009, za obdobie august 2009 až október 2010, ako aj za obdobie január 2011 až marec 2011. 
V zmysle § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Králik
prokurátor